
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 223
                                                           din 28 octombrie 2021
privind administrarea sistemului de supraveghere video al Municipiului Sighișoara de către
Serviciul Public Poliția Locală

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.090/14.04.2021 şi la Consiliul Local Sighișoara cu nr. 27.557/30.09.2021, de referatul de aprobare, înregistrat cu nr. 11.091/14.04.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere finalizarea obiectivului de investiţie: „Reabilitare și Extindere sistem de Supraveghere Video în Municipiul Sighișoara”, recepționat conform procesului - verbal de recepţie la terminarea lucrărilor cu nr. 28.239 din 23.11.2020 privind lucrările executate, cuprinzând sistemul de supraveghere compus dintr-o infrastructură de 55 camere de supraveghere, rețele de date și de alimentare, precum și de servere și alte echipamente de înregistrare și gestiune a datelor, inclusiv software-ul aferent, montate la dispecerat – sediul Poliției Locale Sighișoara, strada 1 Decembrie 1918, nr. 8 - 10;

Având în vedere prevederile Legii nr. 155/2010, Legea poliției locale, republicată, cu modificările și completările ulterioare;

Având în vedere prevederile Hotărârii Guvernului nr. 1332/2010 privind aprobarea regulamentului - cadru de organizare și funcționare a poliției locale;

Ținând cont de prevederile Legii nr. 333/2003 privind paza obiectivelor, bunurilor, valorilor şi protecţia persoanelor, republicată, cu modificările și completările ulterioare; 

Având în vedere prevederile Hotărârii Guvernului nr. 301/2012 pentru aprobarea Normelor metodologice de aplicare a Legii nr. 333/2003 privind paza obiectivelor, bunurilor, valorilor şi protecţia persoanelor, cu modificările și completările ulterioare;

Ținând cont și de prevederile Ordinului ministrului administrației și internelor nr. 60/2010 privind organizarea şi executarea activităţilor de menţinere a ordinii şi siguranţei publice, cu modificările și completările ulterioare;

Având în vedere prevederile Regulamentului (UE) 679/2016 al Parlamentului European și al Consiliului, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (GDPR);

Văzând și Regulamentul de organizare și funcționare al Serviciului Public Poliția Locală din cadrul Municipiului Sighișoara;

Luând în considerare prevederile Legii nr. 52/2003 privind transparenţa decizională în administraţia publică, republicată;
Având în vedere Raportul de specialitate al Serviciului Tehnic, Investiții - Urmărire Contracte, Monitorizare Servicii de Utilități Publice, înregistrat cu nr. 11.092/14.04.2021, prin care se propune administrarea sistemului de supraveghere video al Municipiului Sighișoara de către Serviciul Public Poliția Locală;
   Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”c” și ”d”, alin. (6) lit. ”a”, alin. (7) lit. ”g” și alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                      H O T Ă R Ă Ș T E:

Art. 1. Cu data adoptării prezentei hotărâri, funcționarea, exploatarea și întreținerea sistemului de supraveghere video al municipiului sunt administrate de către Serviciul Public Poliția Locală Sighișoara din cadrul Municipiului Sighișoara. 

Art. 2. Se aprobă Regulamentul privind funcționarea și exploatarea sistemului de supraveghere video pe raza Municipiului Sighișoara, potrivit anexei nr. 1, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local și Serviciul Public Poliția Locală din cadrul Municipiului Sighișoara.

Art. 4. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Moiseș Florian Dan                    
                                              Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu 17 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Serviciul Public Poliția Locală.
  9 ex. 

  B.A. 
